Avis juridique important

|

31992D0601

92/601/ΕΟΚ: Απόφαση του Συμβουλίου της 21ης Δεκεμβρίου 1992 για τη σύναψη της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Εσθονίας για το εμπόριο και την εμπορική και οικονομική συνεργασία

Επίσημη Εφημερίδα αριθ. L 403 της 31/12/1992 σ. 0001 - 0001 Φινλανδική ειδική έκδοση: Κεφάλαιο 11 τόμος 20 σ. 0098  Σουηδική ειδική έκδοση: Κεφάλαιο 11 τόμος 20 σ. 0098

ΑΠΟΦΑΣΗ ΤΟΥ ΣΥΜΒΟΥΛΙΟΥ της 21ης Δεκεμβρίου  1992 για τη σύναψη της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας  της Εσθονίας για το εμπόριο και την εμπορική και οικονομική συνεργασία (92/601/ΕΟΚ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 113 και 235, την πρόταση της Επιτροπής, τη γνώμη του Ευρωπαϊκού Κοινοβουλίου (1), Εκτιμώντας: ότι η σύναψη της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της  Εσθονίας για το εμπόριο και την εμπορική και οικονομική συνεργασία φαίνεται αναγκαία για την  επίτευξη των στόχων της Κοινότητας στον τομέα των εξωτερικών σχέσεων 7 ότι ενδείκνυται να εγκριθεί  η εν λόγω συμφωνία 7ότι φαίνεται ότι ορισμένα μέτρα οικονομικής συνεργασίας, που προβλέπει η  συμφωνία αυτή, υπερβαίνουν το πεδίο των αρμοδιοτήτων, που καθορίζει η συνθήκη, και ιδίως τις  αρμοδιότητες που καθορίζονται στον τομέα της κοινής εμπορικής πολιτικής, ΑΠΟΦΑΣΙΖΕΙ: Άρθρο 1Η συμφωνία μεταξύ της Ευρωπαϊκής Οικονομικής Κοινότητας και της  Δημοκρατίας της Εσθονίας για το εμπόριο  και την εμπορική και οικονομική συνεργασία, εγκρίνεται εξ  ονόματος της Κοινότητας. Το κείμενο της συμφωνίας επισυνάπτεται στην παρούσα απόφαση. Άρθρο 2Ο Πρόεδρος του Συμβουλίου προβαίνει εξ ονόματος της Κοινότητας στη γνωστοποίηση που  προβλέπεται στο άρθρο 21 της συμφωνίας (2). Άρθρο 3Η Επιτροπή, επικουρούμενη από τους αντιπροσώπους των κρατών μελών, αντιπροσωπεύει την  Κοινότητα στη μεικτή επιτροπή που ιδρύεται με το άρθρο 18 της συμφωνίας. Βρυξέλλες, 21 Δεκεμβρίου 1992. Για το ΣυμβούλιοΟ ΠρόεδροςD. HURD(1) Γνώμη που διατυπώθηκε στις 18  Δεκεμβρίου 1992 (δεν έχει ακόμα δημοσιευθεί στην Επίσημη Εφημερίδα). (2) Η ημερομηνία ενάρξεως ισχύος της συμφωνίας θα δημοσιευθεί στην Επίσημη Εφημερίδα των Ευρωπαϊκών  Κοινοτήτων με τη φροντίδα της Γενικής Γραμματείας του Συμβουλίου.


Avis juridique important

|

31979D0509

79/509/ΕΟΚ: Απόφαση του Συμβουλίου της 24ης Μαΐου 1979 περί οικονομικής ενισχύσεως της Κοινότητος για την εξάλειψη της αφρικανικής πανώλους των χοίρων στην Ισπανία

Επίσημη Εφημερίδα αριθ. L 133 της 31/05/1979 σ. 0027 - 0028 Ελληνική ειδική έκδοση: Κεφάλαιο 03 τόμος 25 σ. 0103  Ισπανική ειδική έκδοση: Κεφάλαιο 03 τόμος 16 σ. 0117  Πορτογαλική ειδική έκδοση : Κεφάλαιο 03 τόμος 16 σ. 0117

ΑΠΟΦΑΣΗ ΤΟΥ ΣΥΜΒΟΥΛΙΟΥ της 24ης Μαΐου 1979 περί οικονομικής ενισχύσεως της Κοινότητος για την εξάλειψη της αφρικανικής πανώλης των χοίρων στην ΙσπανίαΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  την πρόταση της Επιτροπής(1),  τη γνώμη της Συνελεύσεως(2),  Εκτιμώντας:  ότι η Κοινότης οφείλει να λαμβάνει όλα τα κατάλληλα μέτρα για την προστασία της, κατά της εμφανίσεως της αφρικανικής πανώλης στο έδαφός της- ότι προς το σκοπό αυτό η Κοινότης έχει αναλάβει και συνεχίζει να αναλαμβάνει μέτρα που αποβλέπουν να κρατήσουν την αιφνίδια εξάπλωση αυτής της μορφής της ασθένειας μακριά από τα σύνορα της, βοηθώντας τις χώρες όπου εμφανίζεται να ενισχύσουν τα  προστατευτικά τους μέτρα- γι' αυτό το σκοπό η Κοινότης έχει ήδη χορηγήσει επιδοτήσεις στην Ισπανία- ότι τα μέτρα αυτά αναμφισβήτητα συμβάλλουν αποτελεσματικά στην προστασία της πανίδος της Κοινότητος, ειδικά με τη δημιουργία και διατήρηση μιας προστατευτικής ζώνης βορείως του ποταμού Ebro- ότι κατά τη γνώμη των ισπανικών αρχών, τα μέτρα που μέχρι τώρα τέθηκαν σε ισχύ θα πρέπει να ενισχυθούν για να επιτευχθεί ο βασικός στόχος της εξαλείψεως της ασθένειας σε ολόκληρη τη χώρα- ότι οι ισπανικές αρχές ζήτησαν από την Κοινότητα να συνεισφέρει στα έξοδα που είναι αναγκαία για την αποτελεσματική εκτέλεση ενός προγράμματος καθολικής εξαλείψεως της πανώλης- ότι πρέπει να δοθεί ευνοϊκή απάντηση στην αίτηση με τη χορήγηση ενισχύσεως προς την Ισπανία, λαμβάνοντας υπόψη την υποχρέωση που ανέλαβε αυτή για να προστατεύει την Κοινότητα από την αφρικάνικη πανώλη των χοίρων και για να εξαλείψει καθ' ολοκληρία την  ασθένεια αυτή μέχρι τέλους του πενταετούς προγράμματος εξαλείψεως- ότι αυτό το πρόγραμμα εξαλείψεως πρέπει να περιλαμβάνει ορισμένα μέτρα τα οποία να εξασφαλίζουν την αποτελεσματικότητα των ενεργειών που έχουν αναληφθεί- ότι τα μέτρα αυτά πρέπει να προσαρμόζονται στην εξέλιξη της καταστάσεως σύμφωνα με μια διαδικασία που συνδέει στενά τα Κράτη Μέλη και την Επιτροπή ότι είναι αναγκαίο τα Κράτη μέλη να ενημερώνονται τακτικά για την πρόοδο των μέτρων που λαμβάνονται,  ΑΠΟΦΑΣΙΖΕΙ:   Άρθρο 1  Η Κοινότητα συνεισφέρει οικονομικά στην εξάλειψη της αφρικανικής πανώλης των χοίρων στην Ισπανία.   Άρθρο 2  Η συνεισφορά καταβάλλεται με τον όρο ότι οι ισπανικές αρχές θα καταρτίσουν ένα πρόγραμμα εξαλείψεως που αποβλέπει στην εξαφάνιση της ασθένειας μέσα σε πέντε χρόνια και ανταποκρίνεται στις διατάξεις του άρθρου 3 και ότι το πρόγραμμα αυτό θα  εγκριθεί σύμφωνα με το άρθρο 4.  Το πρόγραμμα πρέπει να αρχίσει να εφαρμόζεται το αργότερο την ημερομηνία που ορίζεται στην απόφαση της Επιτροπής περί εγκρίσεως του προγράμματος.   Άρθρο 3  Το πρόγραμμα εξαλείψεως που αναφέρεται στο άρθρο 2 πρέπει ιδίως να προβλέπει την άμεσο σφαγή και εξολόθρευση όλων των χοίρων στις εκμεταλλεύσεις εκείνες που διαπιστώνεται περιστατικό αφρικανικής πανώλης, όπως και σε εκείνες τις εκμεταλλεύσεις  που θεωρήθηκαν μολυσμένες ύστερα από έρευνα για την διαπίστωση επιζωοτίας και επιπροσθέτως να προβλέπει:  α) την απολύμανση της εκμεταλλεύσεως και την εξάλειψη των εντόμων και των αρουραίων μετά την εξολόθρευση των χοίρων- β) ένα χρονικό διάστημα πριν από τον πολλαπλασιασμό ζώων εκ νέου στις εκμεταλλεύσεις που έχουν εξυγιανθεί με τον τρόπο αυτό, όπως και υγειονομική εξέταση των χοίρων πριν την εισαγωγή τους στις εκμεταλλεύσεις- γ) την καθιέρωση σε όλο το έδαφος αυστηρού ελέγχου των μετακινήσεων χοίρων, συμπεριλαμβανομένων και εκείνων που προορίζονται για σφαγή- δ) την υποχρέωση να σφάζονται οι χοίροι σε εγκαταστάσεις που βρίσκονται κάτω από μόνιμο κτηνιατρικό έλεγχο- ε) τη δημιουργία ζωνών που δεν έχουν προσβληθεί από την ασθένεια και την προστασία τους με τη δημιουργία ολοκληρωμένων χοιροτροφικών εκμεταλλεύσεων ή, εν ανάγκη, την καθιέρωση ελέγχου του πολλαπλασιασμού των χοίρων στις εκμεταλλεύσεις αυτές,  επιβάλλοντας μια περίοδο απομονώσεως ζώων στον τόπο καταγωγής τους με σκοπό την παρακολούθηση τους και εντάσσοντάς τα σε μια αγέλη μόνο μετά από νέα περίοδο παρακολουθήσεως του συνόλου των ζώων κατά την άφιξή τους- στ) την προστασία των ζωνών που δεν έχουν προσβληθεί από ασθένεια με την ενίσχυση του ελέγχου της μετακινήσεως των χοίρων που μεταφέρονται στις ζώνες αυτές, οποιοσδήποτε και αν είναι ο προορισμός τους, και με την απαγόρευση της αναιτιολόγητης μεταφοράς  των χοίρων και των αγορών χοιρείου κρέατος- ζ) αποζημιώσεις που δίνονται για τη σφαγή, που υπολογίζονται με τρόπο ώστε να αποζημιώνονται επαρκώς οι εκτροφείς χοίρων- η) την παρακολούθηση των εισαγωγών- θ) μέτρα για την πρόληψη της εξάπλωσης των επιζωοτιών στην Κοινότητα.   Άρθρο 4  Η Επιτροπή αποφασίζει, ύστερα από έλεγχο του προγράμματος που προτείνεται από τις ισπανικές αρχές και τις τυχόν τροποποιήσεις του, αν θα το εγκρίνει σύμφωνα με τη διαδικασία που προβλέπεται στο άρθρο 5.   Άρθρο 5  1. Όταν γίνεται αναφορά στη διαδικασία που καθορίζεται στο άρθρο αυτό, η μόνιμη κτηνιατρική επιτροπή (καλουμένη στο εξής "επιτροπή"), που συστήθηκε με απόφαση του Συμβουλίου της 15ης Οκτωβρίου 1968, συγκαλείται αμέσως από τον πρόεδρό της είτε  με δική του πρωτοβουλία ή μετά από αίτηση ενός Κράτους μέλους.  2. Στην επιτροπή οι ψήφοι των Κρατών μελών σταθμίζονται όπως προβλέπεται στο άρθρο 148 παράγραφος 2 της συνθήκης. Ο πρόεδρος δεν ψηφίζει.  3. Ο αντιπρόσωπος της Επιτροπής υποβάλλει σχέδιο για τα μέτρα που πρέπει να ληφθούν. Η επιτροπή διατυπώνει τη γνώμη της επί των προτεινομένων μέτρων, εντός προθεσμίας που ορίζεται από τον πρόεδρο ανάλογα με το επείγον του εξεταζομένου θέματος. Η απόφαση  της επιτροπής εκδίδεται με πλειοψηφία 41 ψήφων.  4. Η Επιτροπή θεσπίζει τα μέτρα και εφαρμόζει αυτά αμέσως, εφ' όσον είναι σύμφωνα με τη γνώμη της επιτροπής. Αν τα μέτρα αυτά δεν είναι σύμφωνα με τη γνώμη της επιτροπής ή ελλείψει γνώμης, η Επιτροπή χωρίς καθυστέρηση προτείνει στο Συμβούλιο τα μέτρα  που πρέπει να ληφθούν. Το συμβούλιο λαμβάνει τα μέτρα με ειδική πλειοψηφία.  Αν εντός τριών μηνών από την ημερομηνία που η πρόταση υποβλήθηκε στο Συμβούλιο, το τελευταίο δεν έχει θεσπίσει κανένα μέτρο, η Επιτροπή θεσπίζει τα προτεινόμενα μέτρα και εφαρμόζει αυτά αμέσως, εκτός αν το Συμβούλιο έχει λάβει απόφαση κατά των μέτρων  αυτών, με απλή πλειοψηφία.   Άρθρο 6  Το άρθρο 5 εφαρμόζεται μέχρι την 21η Ιουνίου 1981.   Άρθρο 7  1. Η βοήθεια της Κοινότητος υπολογίζεται σε 10 εκατομμύρια ευρωπαϊκές λογιστικές μονάδες κατ' ανώτατο όριο για την εξεταζόμενη περίοδο.  2. Οι πληρωμές γίνονται με ετήσιες δόσεις, μέσα στα όρια των πιστώσεων του προϋπολογισμού, αφού προσκομιστούν δικαιολογητικά έγγραφα στην Επιτροπή.   Άρθρο 8  1. Η Επιτροπή παρακολουθεί την εξέλιξη της αφρικανικής πανώλης των χοίρων στην Ισπανία και την εφαρμογή του προγράμματος εξαλείψεως. Ενημερώνει τακτικά, τουλάχιστον μια φορά το χρόνο, τα Κράτη μέλη, μέσω παρούσης επιτροπής, για τα παραπάνω  θέματα, βάσει των πληροφοριών που δίδονται από τις ισπανικές αρχές και ενδεχομένως των αναφορών των εμπειρογνωμόνων που είναι διορισμένοι από την Επιτροπή και ενεργούν για λογαριασμό της Κοινότητος με επιτόπιες επισκέψεις.  2. Η Επιτροπή δύναται να αναστέλλει την κοινοτική ενίσχυση, αν θεωρεί ότι ένα τέτοιο μέτρο δικαιολογείται από τα αποτελέσματα και την εξέλιξη της καταστάσεως.  3. Οι τροποποιήσεις που γίνονται από τις ισπανικές αρχές στο αρχικά εγκεκριμένο πρόγραμμα, πρέπει να εγκρίνονται εκ νέου σύμφωνα με το άρθρο 4.  Έγινε στις Βρυξέλλες, στις 24 Μαΐου 1979.  Για το Συμβούλιο Ο Πρόεδρος J. FRANCOIS-PONCET  (1) ΕΕ αριθ. A 44 της 17.2.1979, σ. 6.  (2) ΕΕ αριθ. A 127 της 21.5.1979, σ. 88.


title: Απόφαση της Επιτροπής, της 28ης Αυγούστου 2006 , σχετικά με τη σύναψη συμφωνίας συνεργασίας μεταξύ της κυβέρνησης της Ιαπωνίας και της Ευρωπαϊκής Κοινότητας Ατομικής Ενέργειας στον τομέα των ειρηνικών εφαρμογών της πυρηνικής ενέργειας

text:
               6.2.2007

               EL

               Επίσημη Εφημερίδα της Ευρωπαϊκής Ένωσης

               L 32/64

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 28ης Αυγούστου 2006
   σχετικά με τη σύναψη συμφωνίας συνεργασίας μεταξύ της κυβέρνησης της Ιαπωνίας και της Ευρωπαϊκής Κοινότητας Ατομικής Ενέργειας στον τομέα των ειρηνικών εφαρμογών της πυρηνικής ενέργειας
   (2007/58/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 δεύτερη παράγραφος,
   την απόφαση του Συμβουλίου, της 27ης Φεβρουαρίου 2006, για την έγκριση σύναψης συμφωνίας συνεργασίας μεταξύ της κυβέρνησης της Ιαπωνίας και της Ευρωπαϊκής Κοινότητας Ατομικής Ενέργειας στον τομέα των ειρηνικών εφαρμογών της πυρηνικής ενέργειας,
   Εκτιμώντας ότι πρέπει να εγκριθεί η συμφωνία συνεργασίας μεταξύ της κυβέρνησης της Ιαπωνίας και της Ευρωπαϊκής Κοινότητας Ατομικής Ενέργειας στον τομέα των ειρηνικών εφαρμογών της πυρηνικής ενέργειας,
   ΑΠΟΦΑΣΙΖΕΙ:
   Άρθρο 1
   Εγκρίνεται εξ ονόματος της Ευρωπαϊκής Κοινότητας Ατομικής Ενέργειας η συμφωνία συνεργασίας μεταξύ της κυβέρνησης της Ιαπωνίας και της Ευρωπαϊκής Κοινότητας Ατομικής Ενέργειας στον τομέα των ειρηνικών εφαρμογών της πυρηνικής ενέργειας.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο αρμόδιος για την ενέργεια Επίτροπος θα προβεί, εκ μέρους της Κοινότητας, στην κοινοποίηση που προβλέπεται στο άρθρο 17 παράγραφος 1 της συμφωνίας.

      Βρυξέλλες, 28 Αυγούστου 2006.

            Για την Επιτροπή

         A. PIEBALGS

            Μέλος της Επιτροπής


title: 2014/233/ΕΕ: Απόφαση του Συμβουλίου, της 14ης Απριλίου 2014 , για την τροποποίηση της απόφασης 2013/488/ΕΚ, σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ

text:
               26.4.2014

               EL

               Επίσημη Εφημερίδα της Ευρωπαϊκής Ένωσης

               L 125/72

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 14ης Απριλίου 2014
   για την τροποποίηση της απόφασης 2013/488/ΕΚ, σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ

      (2014/233/ΕΕ)

   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 240 παράγραφος 3,
   Έχοντας υπόψη την απόφαση 2009/937/ΕΕ του Συμβουλίου, της 1ης Δεκεμβρίου 2009, για τη θέσπιση του εσωτερικού του κανονισμού (1), και ιδίως το άρθρο 24,
   Εκτιμώντας τα ακόλουθα:

               (1)

               Το προσάρτημα Β της απόφασης 2013/488/ΕΕ του Συμβουλίου (2) περιέχει πίνακα αντιστοιχίας των διαβαθμίσεων ασφαλείας.

               (2)

               Το Ηνωμένο Βασίλειο κοινοποίησε στη Γενική Γραμματεία του Συμβουλίου τις αλλαγές των διαβαθμίσεων ασφαλείας του.

               (3)

               Είναι επομένως σκόπιμο να τροποποιηθεί η απόφαση 2013/488/ΕΕ αντιστοίχως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το προσάρτημα Β της απόφασης 2013/488/ΕΕ αντικαθίσταται από το έγγραφο που παρατίθεται στο παράρτημα της παρούσας απόφασης.
   Άρθρο 2
   Η παρούσα απόφαση αρχίζει να ισχύει την ημερομηνία της δημοσίευσής της.

      Λουξεμβούργο, 14 Απριλίου 2014.

            Για το Συμβούλιο

            Ο Πρόεδρος

         Α. ΤΣΑΥΤΑΡΗΣ

      (1)  ΕΕ L 325 της 11.12.2009, σ. 35.

      (2)  Απόφαση 2013/488/ΕΕ του Συμβουλίου, της 23ης Σεπτεμβρίου 2013, σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ (ΕΕ L 274 της 15.10.2013, σ. 1).

      ΠΑΡΑΡΤΗΜΑ

         «Προσάρτημα Β

            ΑΝΤΙΣΤΟΙΧΙΑ ΤΩΝ ΔΙΑΒΑΘΜΙΣΕΩΝ ΑΣΦΑΛΕΙΑΣ

         EU | TRÈS SECRET UE/EU TOP SECRET | SECRET UE/EU SECRET | CONFIDENTIEL UE/EU CONFIDENTIAL | RESTREINT UE/EU RESTRICTED |
         Βέλγιο | Très Secret (Loi 11.12.1998) Zeer Geheim (Wet 11.12.1998) | Secret (Loi 11.12.1998) Geheim (Wet 11.12.1998) | Confidentiel (Loi 11.12.1998) Vertrouwelijk (Wet 11.12.1998) | Βλέπε (1) κατωτέρω |
         Βουλγαρία | Cтpoгo ceкретно | Ceкретно | Поверително | За служебно ползване |
         Τσεχική Δημοκρατία | Přísně tajné | Tajné | Důvěrné | Vyhrazené |
         Δανία | YDERST HEMMELIGT| HEMMELIGT| FORTROLIGT| TIL TJENESTEBRUG|
         Γερμανία | STRENG GEHEIM | GEHEIM | VS (2)— VERTRAULICH | VS — NUR FÜR DEN DIENSTGEBRAUCH |
         Εσθονία | Täiesti salajane | Salajane | Konfidentsiaalne | Piiratud |
         Iρλανδία | Top Secret | Secret | Confidential | Restricted |
         Ελλάδα | Άκρως Απόρρητο Συντμ.: ΑΑΠ | Απόρρητο Συντμ.: (ΑΠ) | Εμπιστευτικό Συντμ.: (ΕΜ) | Περιορισμένης Χρήσης Συντμ.: (ΠΧ) |
         Ισπανία | SECRETO | RESERVADO | CONFIDENCIAL | DIFUSIÓN LIMITADA |
         Γαλλία | Très Secret Défense | Secret Défense | Confidentiel Défense | Βλέπε (3) παρακάτω |
         Κροατία/VRLO TAJNO/TAJNO/POVJERLJIVO/OGRANIČENO
         Iταλία | Segretissimo | Segreto | Riservatissimo | Riservato |
         Κύπρος | Άκρως Απόρρητο Συντμ.: (ΑΑΠ) | Απόρρητο Συντμ.: (ΑΠ) | Εμπιστευτικό Συντμ.: (ΕΜ) | Περιορισμένης Χρήσης Συντμ.: (ΠΧ) |
         Λετονία | Sevišķi slepeni | Slepeni | Konfidenciāli | Dienesta vajadzībām |
         Λιθουανία | Visiškai slaptai | Slaptai | Konfidencialiai | Riboto naudojimo |
         Λουξεμβούργο | Très Secret Lux | Secret Lux | Confidentiel Lux | Restreint Lux |
         Ουγγαρία | Szigorúan titkos! | Titkos! | Bizalmas! | Korlátozott terjesztésű! |
         Μάλτα | L-Ogħla Segretezza | Sigriet | Kunfidenzjali | Ristrett |
         Top Secret | Secret | Confidential | Restricted (4)

         Κάτω Χώρες | Stg. ZEER GEHEIM | Stg. GEHEIM | Stg. CONFIDENTIEEL | Dep. VERTROUWELIJK |
         Αυστρία | Streng Geheim | Geheim | Vertraulich | Eingeschränkt |
         Πολωνία | Ściśle tajne | Tajne | Poufne | Zastrzeżone |
         Πορτογαλία | Muito Secreto | Secreto | Confidencial | Reservado |
         Ρουμανία | Strict secret de importanță deosebită | Strict secret | Secret | Secret de serviciu |
         Σλοβενία | STROGO TAJNO | TAJNO | ZAUPNO | INTERNO
         Σλοβακία | Prísne tajné | Tajné | Dôverné | Vyhradené |
         Φινλανδία | ERITTÄIN SALAINEN YTTERST HEMLIG | SALAINEN HEMLIG | LUOTTAMUKSELLINEN KONFIDENTIELL | KÄYTTÖ RAJOITETTU BEGRÄNSAD TILLGÅNG |
         Σουηδία (5) | HEMLIG/TOP SECRET HEMLIG AV SYNNERLIG BETYDELSE FÖR RIKETS SÄKERHET | HEMLIG/SECRET HEMLIG | HEMLIG/CONFIDENTIAL HEMLIG | HEMLIG/RESTRICTED HEMLIG |
         Ηνωμένο Βασίλειο | UK TOP SECRET| UK SECRET| Βλέπε (6) παρακάτω| UK OFFICIAL-SENSITIVE

         (1)  Η “Diffusion Restreinte/Beperkte Verspreiding” δεν αποτελεί διαβάθμιση ασφαλείας στο Βέλγιο. Το Βέλγιο χειρίζεται και προστατεύει τις πληροφορίες “RESTREINT UE/EU RESTRICTED” κατά τρόπο εξίσου αυστηρό με τα πρότυπα και τις διαδικασίες που περιγράφονται στους κανόνες ασφαλείας του Συμβουλίου της Ευρωπαϊκής Ένωσης.

         (2)  Γερμανία: VS = Verschlusssache.

         (3)  Η Γαλλία δεν χρησιμοποιεί την κατηγορία διαβάθμισης “RESTREINT” στο εθνικό της σύστημα. Η Γαλλία χειρίζεται και προστατεύει τις πληροφορίες “RESTREINT UE/EU RESTRICTED” κατά τρόπο εξίσου αυστηρό με τα πρότυπα και τις διαδικασίες που περιγράφονται στους κανόνες ασφαλείας του Συμβουλίου της Ευρωπαϊκής Ένωσης.

         (4)  Για τη Μάλτα, οι ενδείξεις στα μαλτέζικα και στα αγγλικά μπορούν να χρησιμοποιούνται εναλλακτικά.

         (5)  Σουηδία: οι σημάνσεις διαβάθμισης ασφαλείας στην άνω σειρά χρησιμοποιούνται από τις αρχές άμυνας και οι ενδείξεις στην κάτω σειρά από άλλες αρχές.

         (6)  Το ΗΒ δεν χρησιμοποιεί πλέον τη διαβάθμιση “UK CONFIDENTIAL” στο εθνικό του σύστημα. Το ΗΒ χειρίζεται και προστατεύει τις διαβαθμισμένες πληροφορίες “CONFIDENTIEL UE/EU CONFIDENTIAL” σύμφωνα με τις απαιτήσεις ασφαλείας για τη διαβάθμιση “UK SECRET”.»


title: Απόφαση του Συμβουλίου, της 18ης Σεπτεμβρίου 2006 , για το διορισμό ενός μέλους της Συμβουλευτικής Επιτροπής του Οργανισμού Εφοδιασμού της Ευρατόμ

text:
               6.10.2006

               EL

               Επίσημη Εφημερίδα της Ευρωπαϊκής Ένωσης

               C 241/1

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 18ης Σεπτεμβρίου 2006
   για το διορισμό ενός μέλους της Συμβουλευτικής Επιτροπής του Οργανισμού Εφοδιασμού της Ευρατόμ
   (2006/C 241/01)
   ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη Συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 54, δεύτερο και τρίτο εδάφιο,
   το άρθρο X του καταστατικού του Οργανισμού Εφοδιασμού της Ευρατόμ (1),
   την απόφαση του Συμβουλίου της 12ης Ιουλίου 2005 για το διορισμό μελών Συμβουλευτικής Επιτροπής του Οργανισμού Εφοδιασμού της Ευρατόμ (2),
   τη γνώμη της Επιτροπής,
   Εκτιμώντας:

               (1)

               Ότι έχει μείνει κενή για την Αυστρία μια θέση μέλους της προαναφερόμενης επιτροπής.

               (2)

               Ότι πρέπει να πληρωθεί η θέση αυτή.

               (3)

               Την υποψηφιότητα που πρότεινε η αυστριακή κυβέρνηση την 1η Δεκεμβρίου 2005,

         ΑΠΟΦΑΣΙΖΕΙ:
   Άρθρο μόνο
   Η κα Christine GÖSTL διορίζεται μέλος της Συμβουλευτικής Eπιτροπής του Οργανισμού Εφοδιασμού της Ευρατόμ για το υπόλοιπο της θητείας αυτής της επιτροπής, δηλαδή έως τις 28 Μαρτίου 2007.

      'Εγινε στις Βρυξέλλες, στις 18 Σεπτεμβρίου 2006

            Για το Συμβούλιο

            Ο Πρόεδρος

         J. KORKEAOJA

      (1)  ΕΕ αριθ. 27 της 6.12.1958, σ. 534/58. Το καταστατικό τροποποιήθηκε τελευταία από την απόφαση 95/1/ΕΚ/Ευρατόμ/ΕΚΑΧ (ΕΕ L 1 της 1.1.1995, σ. 1).

      (2)  ΕΕ C 178 της 20.7.2005, σ. 1.


Avis juridique important

|

31998D0312(01)

Απόφαση του Συμβουλίου της 23ης Φεβρουαρίου 1998 σχετικά με την αντικατάσταση μελών της Επιτροπής του Ευρωπαϊκού Κοινωνικού Ταμείου

Επίσημη Εφημερίδα αριθ. C 077 της 12/03/1998 σ. 0001 - 0002

ΑΠΟΦΑΣΗ ΤΟΥ ΣΥΜΒΟΥΛΙΟΥ της 23ης Φεβρουαρίου 1998 σχετικά με την αντικατάσταση μελών της επιτροπής του Ευρωπαϊκού Κοινωνικού Ταμείου (98/C 77/01)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμού (ΕΟΚ) αριθ. 4253/88 του Συμβουλίου, της 19ης Δεκεμβρίου 1988, για τις διατάξεις εφαρμογής του κανονισμού (ΕΟΚ) αριθ. 2052/88 σχετικά με το συντονισμό, αφενός, μεταξύ των παρεμβάσεων των διαφόρων διαρθρωτικών ταμείων και, αφετέρου, μεταξύ των εν λόγω παρεμβάσεων και των παρεμβάσεων της Ευρωπαϊκής Τράπεζας Επενδύσεων και των άλλων υφισταμένων χρηματοδοτικών οργάνων (1), και ιδίως το άρθρο 28 εδάφιο 3,την πρόταση της Επιτροπής,Εκτιμώντας:ότι το Συμβούλιο, αποφασίζοντας με βάση την πρόταση της Επιτροπής, διόρισε, με απόφαση στις 23ης Οκτωβρίου 1995 (2), τα τακτικά και τα αναπληρωματικά μέλη της επιτροπής του Ευρωπαϊκού Κοινωνικού Ταμείου για την περίοδο που λήγει στις 22 Οκτωβρίου 1998 7ότι έδρες τακτικών μελών έμειναν κενές 7ότι έδρες αναπληρωματικών μελών έμειναν κενές 7ότι πρόκειται για την κατηγορία των εκπροσώπων της κυβερνήσεως 7ότι πρόκειται για την κατηγορία των εκπροσώπων των εργοδοτών 7ότι πρόκειται για την κατηγορία των εκπροσώπων των εργαζομένων 7ότι πρέπει να διορισθούν μέλη της επιτροπής του Ευρωπαϊκού Ταμείου στις έδρες που έχουν μείνει κενές,ΑΠΟΦΑΣΙΖΕΙ:Άρθρο 1 Στην επιτροπή του Ευρωπαϊκού Κοινωνικού Ταμείου διορίζονται για το υπόλοιπο διάστημα της θητείας, δηλαδή έως τις 22 Οκτωβρίου 1998, τα ακόλουθα μέλη:>ΘΕΣΗ ΠΗΝΑΚΑ>Άρθρο 2 Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Βρυξέλλες, 23 Φεβρουαρίου 1998.Για το ΣυμβούλιοΟ ΠρόεδροςR. COOK(1) ΕΕ L 374 της 31.12.1988, σ. 1 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 3193/94 (ΕΕ L 337 της 24.12.1994, σ. 11).(2) ΕΕ C 296 της 10.11.1995, σ. 7.


title: 2008/503/ΕΚ: Απόφαση του Ευρωπαϊκού Κοινοβουλίου, της 24ης Απριλίου 2007, σχετικά με την απαλλαγή για την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2005, Τμήμα VI - Ευρωπαϊκή Οικονομική και Κοινωνική Επιτροπή

text:
               15.7.2008

               EL

               Επίσημη Εφημερίδα της Ευρωπαϊκής Ένωσης

               L 187/64

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 24ης Απριλίου 2007
   σχετικά με την απαλλαγή για την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2005, Τμήμα VI — Ευρωπαϊκή Οικονομική και Κοινωνική Επιτροπή
   (2008/503/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2005 (1),
   έχοντας υπόψη τους τελικούς ετήσιους λογαριασμούς των Ευρωπαϊκών Κοινοτήτων για το οικονομικό έτος 2005 — Τόμος I (C6-0469/2006) (2),
   έχοντας υπόψη την ετήσια έκθεση του Ελεγκτικού Συνεδρίου για το οικονομικό έτος 2005 σχετικά με την εκτέλεση του προϋπολογισμού και τις ειδικές εκθέσεις του Ελεγκτικού Συνεδρίου, συνοδευόμενη από τις απαντήσεις των οργάνων που ελέγχθηκαν (3),
   έχοντας υπόψη τη δήλωση αξιοπιστίας του Ελεγκτικού Συνεδρίου, σύμφωνα με το άρθρο 248 της Συνθήκης ΕΚ, όσον αφορά την αξιοπιστία των λογαριασμών και τη νομιμότητα και κανονικότητα των υποκειμένων πράξεων (4),
   έχοντας υπόψη τα άρθρα 272, παράγραφος 10, 274, 275 και 276 της Συνθήκης ΕΚ,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), συγκεκριμένα τα άρθρα του 50, 86, 145, 146 και 147,
   έχοντας υπόψη το άρθρο 71 και το Παράρτημα V του Κανονισμού του,
   έχοντας υπόψη την έκθεση της Επιτροπής Ελέγχου των Προϋπολογισμών (Α6-0110/2007),

               1.

               χορηγεί απαλλαγή στο Γενικό Γραμματέα της Ευρωπαϊκής Οικονομικής και Κοινωνικής Επιτροπής για την εκτέλεση του προϋπολογισμού της Ευρωπαϊκής Οικονομικής και Κοινωνικής Επιτροπής για το οικονομικό έτος 2005·

               2.

               καταγράφει τις παρατηρήσεις του στο συνημμένο ψήφισμα·

               3.

               αναθέτει στον Πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα της στο Συμβούλιο, στην Επιτροπή, στο Δικαστήριο και στο Ελεγκτικό Συνέδριο, στην Ευρωπαϊκή Οικονομική και Κοινωνική Επιτροπή, στην Επιτροπή των Περιφερειών, στον Ευρωπαίο Διαμεσολαβητή και στον Ευρωπαίο Επόπτη Προστασίας Δεδομένων και να μεριμνήσει για τη δημοσίευση των κειμένων στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Hans-Gert PÖTTERING

            Ο Γενικός Γραμματέας

         Harald RØMER

      (1)  ΕΕ L 60, 8.3.2005.

      (2)  EE C 264, 31.10.2006, σ. 1.

      (3)  ΕΕ C 263, 31.10.2006, σ. 1.

      (4)  ΕΕ C 263, 31.10.2006, σ. 10.

      (5)  EE L 248, 16.9.2002, σ. 1. Κανονισμός όπως τροποποιήθηκε με τον κανονισμό (ΕΚ, Ευρατόμ) αριθ. 1995/2006 (ΕΕ L 390, 30.12.2006, σ. 1).
    ---documentbreak---

               15.7.2008

               EL

               Επίσημη Εφημερίδα της Ευρωπαϊκής Ένωσης

               L 187/65

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 24ης Απριλίου 2007
   με τις παρατηρήσεις που αποτελούν αναπόσπαστο μέρος της απόφασης σχετικά με την απαλλαγή για την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2005, Τμήμα VI — Ευρωπαϊκή Οικονομική και Κοινωνική Επιτροπή
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη το γενικό προϋπολογισμό της Ευρωπαϊκής Ένωσης για το οικονομικό έτος 2005 (1),
   έχοντας υπόψη τους τελικούς ετήσιους λογαριασμούς των Ευρωπαϊκών Κοινοτήτων για το οικονομικό έτος 2005 — Τόμος I (C6-0469/2006) (2),
   έχοντας υπόψη την ετήσια έκθεση του Ελεγκτικού Συνεδρίου για το οικονομικό έτος 2005 σχετικά με την εκτέλεση του προϋπολογισμού και τις ειδικές εκθέσεις του Ελεγκτικού Συνεδρίου, συνοδευόμενη από τις απαντήσεις των οργάνων που ελέγχθηκαν (3),
   έχοντας υπόψη τη δήλωση αξιοπιστίας του Ελεγκτικού Συνεδρίου, σύμφωνα με το άρθρο 248 της Συνθήκης ΕΚ, όσον αφορά την αξιοπιστία των λογαριασμών και τη νομιμότητα και κανονικότητα των υποκειμένων πράξεων (4),
   έχοντας υπόψη τα άρθρα 272, παράγραφος 10, 274, 275 και 276 της Συνθήκης ΕΚ,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), συγκεκριμένα τα άρθρα του 50, 86, 145, 146 και 147,
   έχοντας υπόψη το άρθρο 71 και το Παράρτημα V του Κανονισμού του,
   έχοντας υπόψη την έκθεση της Επιτροπής Ελέγχου των Προϋπολογισμών (Α6-0110/2007),

               1.

               επισημαίνει ότι, το 2005, η Ευρωπαϊκή Οικονομική και Κοινωνική Επιτροπή (ΕΟΚΕ) είχε στη διάθεσή της πιστώσεις αναλήψεων υποχρεώσεων συνολικού ύψους 106 880 105,67 EUR, με ποσοστό χρησιμοποίησης 94,99 %·

               2.

               επισημαίνει ότι, μετά την καθιέρωση της λογιστικής σε δεδουλευμένη βάση από 1ης Ιανουαρίου 2005, ο δημοσιονομικός ισολογισμός της ΕΟΚΕ εμφανίζει αρνητικό οικονομικό αποτέλεσμα 3 811 889,47 EUR (έλλειμμα) και ισόποσο (168 387 721,19 EUR) ενεργητικό και παθητικό·

               3.

               σημειώνει την παρατήρηση του Ελεγκτικού Συνεδρίου στην παράγραφο 10.16 της ετήσιας έκθεσής του για το 2005 σύμφωνα με την οποία, παρά τη συγκρότηση, κατά τη διάρκεια του 2005, μονάδας αρμόδιας για το συντονισμό των οικονομικών και συμβατικών δραστηριοτήτων στο σύνολο των κοινών υπηρεσιών της ΕΟΚΕ και της Επιτροπής των Περιφερειών (ΕτΠ), εξακολούθησαν να παρουσιάζονται ορισμένες αδυναμίες σχετικά με την επιχειρησιακή διαχείριση ορισμένων διαδικασιών ανάθεσης συμβάσεων και οι διαδικασίες συντονισμού μεταξύ της νέας μονάδας και των επιχειρησιακών μονάδων δεν είχαν σαφώς καθοριστεί·

               4.

               υπενθυμίζει ότι, το 2005, άρχισαν συζητήσεις μεταξύ ΕΟΚΕ και Επιτροπής για την παραλαβή από την ΕΟΚΕ του κτηρίου van Maerlant· σημειώνει επιπλέον την απάντηση της ΕΟΚΕ στο ερωτηματολόγιο σχετικά με τις ανάγκες της ΕΟΚΕ/ΕτΠ σε χώρους γραφείων, σύμφωνα με την οποία, μετά την επέκτασή τους στο κτήριο van Maerlan, τα δύο όργανα δεν αναμένεται να χρειασθούν άλλα κτήρια τα προσεχή έτη·

               5.

               εκφράζει την ικανοποίησή του για το γεγονός ότι από το 2004 όλες οι συνεδριάσεις ολομέλειας της ΕΟΚΕ πραγματοποιούνται στους χώρους του Ευρωπαϊκού Κοινοβουλίου·

               6.

               επισημαίνει, με βάση την έκθεση δραστηριοτήτων της ΕΟΚΕ, ότι η υπηρεσία πρωτοκόλλου της έχει ζητήσει από τους ενδιαφερόμενους οικονομικούς φορείς και την ομάδα των Κοσμητόρων να μελετήσουν την καθιέρωση σαφέστερης διαδικασίας για την επιστροφή των εξόδων ταξιδίου και την καταβολή αποζημιώσεων ταξιδίου και ημερήσιων αποζημιώσεων, ιδίως για τις περιπτώσεις που δεν προβλέπονται ρητά από τους κανονισμούς·

               7.

               παρατηρεί ότι, όσον αφορά τις ποινικές διαδικασίες στο Βέλγιο κατά πρώην μέλους της ΕΟΚΕ για τα έξοδα ταξιδίου [για τις οποίες γίνεται λόγος στην παράγραφο 4 του ψηφίσματος για τη χορήγηση απαλλαγής της 27ης Απριλίου 2006 (6)] η ΕΟΚΕ έχει καταθέσει αγωγή αποζημίωσης και η απόφαση του βελγικού δικαστηρίου αναμένεται να εκδοθεί στα μέσα του 2007·

               8.

               σημειώνει με ενδιαφέρον ότι ο Γενικός Γραμματέας και ο εσωτερικός ελεγκτής έχουν τακτικές εβδομαδιαίες συναντήσεις πάντα την ίδια ώρα, ώστε να μπορεί ο εσωτερικός ελεγκτής να είναι ενήμερος για τις δραστηριότητες και τα γεγονότα στο θεσμικό όργανο και να έχει ο Γενικός Γραμματέας τη δυνατότητα να λαμβάνει κατά το δυνατόν περισσότερο υπόψη τις παρατηρήσεις του εσωτερικού ελεγκτή·

               9.

               σημειώνει ότι η ΕΟΚΕ και η ΕτΠ εξετάζουν, επί του παρόντος, κατά πόσον θα πρέπει να συνεχίσουν τη συνδιαχείριση ορισμένων δραστηριοτήτων με κοινές υπηρεσίες και, εφόσον αυτό συμβεί, ποια μορφή θα πρέπει να έχει η συνεργασία αυτή στο μέλλον·

               10.

               σημειώνει ότι η διοικητική συνεργασία μεταξύ της ΕτΠ και της ΕΟΚΕ πρέπει να είναι επωφελής και για τις δύο επιτροπές και να παρουσιάζει οικονομικά πλεονεκτήματα για τον ευρωπαίο φορολογούμενο· εμμένει στην άποψη ότι οιαδήποτε νέα δομή διοικητικής συνεργασίας μεταξύ των δύο επιτροπών πρέπει να παράγει δημοσιονομικά οφέλη· έχει την απαίτηση να βρουν οι δύο επιτροπές τρόπους να συνεχίσουν τη διοικητική συνεργασία που υπάρχει σήμερα·

               11.

               υπενθυμίζει ότι η ΕτΠ και η ΕΟΚΕ, διά των κοινών τους υπηρεσιών, συνδιαχειρίζονται ορισμένες δραστηριότητες (μετάφραση, εκτύπωση, κτήρια, ασφάλεια, βιβλιοθήκη, προμήθειες, εστίαση, κλητήρες, ιατρική υπηρεσία, οχήματα και οδηγοί, ασφάλεια, ΤΠ κ.λπ.) και ότι η συμφωνία συνεργασίας τους ανανεώθηκε πρόσφατα για έξι μήνες (με δυνατότητα παράτασης για άλλους έξι), εν αναμονή απόφασης σχετικά με τη διατήρηση της συνεργασίας αυτής μελλοντικά·

               12.

               καλεί την ΕτΠ και την ΕΟΚΕ, λαμβανομένων υπόψη των ουσιαστικών αποκλίσεων που υπάρχουν μεταξύ των διαπιστώσεων των εκθέσεων των κοινών υπηρεσιών και των δύο εμπειρογνωμόνων της ΕΟΚΕ, να διεξαγάγουν από κοινού ανάλυση με βάση τα κατάλληλα κριτήρια συγκριτικής αξιολόγησης —εν ανάγκη με τη βοήθεια του Ελεγκτικού Συνεδρίου— για το ακριβές κόστος, τα οφέλη και την εξοικονόμηση που παράγει η συνεργασία αυτή και να υποβάλουν τα σχετικά αποτελέσματα στην αρμόδια επιτροπή έως την 31η Οκτωβρίου 2007.

      (1)  ΕΕ L 60, 8.3.2005.

      (2)  EE C 264, 31.10.2006, σ. 1.

      (3)  ΕΕ C 263, 31.10.2006, σ. 1.

      (4)  ΕΕ C 263, 31.10.2006, σ. 10.

      (5)  EE L 248, 16.9.2002, σ. 1. Κανονισμός όπως τροποποιήθηκε με τον κανονισμό (ΕΚ, Ευρατόμ) αριθ. 1995/2006 (ΕΕ L 390, 30.12.2006, σ. 1).

      (6)  ΕΕ L 340, 6.12.2006, σ. 41.


Avis juridique important

|

31979D1063

79/1063/ΕΟΚ : Απόφαση του Συμβουλίου, της 10ης Δεκεμβρίου 1979, περί ονομασίας ενός αναπληρωματικού μέλους της Συμβουλευτικής επιτροπής για την κατάρτιση των ιατρών

Επίσημη Εφημερίδα αριθ. L 323 της 19/12/1979 σ. 0023 - 0023

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */